Joachim Andersen (musiker)

Carl Joachim Andersen (29. april 1847 i København – 7. maj 1909 på Hareskov Kuranstalt) var en dansk fløjtenist, dirigent og komponist, søn af fløjtenist Christian Joachim Andersen.

Levned 
Han modtog, ligesom sin broder Vigo, undervisning af sin far og optrådte allerede som dreng med succes på Casino, akkompagneret af den lille harpespiller Frantz Pønitz. Ansat som fløjtenist i Det kgl. Kapel i 1869, men tog sin afsked i 1878 efter et års orlov. Han længtes efter at prøve sine kræfter under større forhold og rejste til udlandet. Turen gik til St. Petersborg 1878-1880, hvor han fik engagement ved Den kejserlige Opera. Derefter tog han til Berlin, hvor han blev engageret i Bilses Orkester og senere medvirkede i Det kejserlige Hofkapel. Senest blev han solofløjtenist i Berliner Philharmonikerne og assisterende dirigent. Både som virtuos og som komponist af fløjtemusik regnedes han for en af de bedste i sin tid.

Han måtte imidlertid stoppe sin karriere som solofløjtenist i 1892 på grund af en tungelammelse. Derefter virkede han mest som dirigent. Han indførte de såkaldte Palækoncerter og startede en skole for orkestermusikere. I 1898 blev han dirigent for Tivolis Symfoniorkester. Hans stil var ret barsk. Han krævede meget af sine orkestre, men opnåede også et højt niveau. Titulær professor i 1909 og Ridder af Dannebrog 1905.

Musik 
Hans kompositioner er næsten udelukkende for fløjte. Men den længstvarende succes er nok hans 8 bind med etuder for absolut viderekomne fløjtenister. De bruges stadig over hele verden, når man vil være topprofessionel.

Med opusnumre 
 op. 2 Ungarsk fantasi
 op. 3 Koncertstykke
 op. 5 Ballade et danse des Sylphes
 op. 7 Impromptu.
 op. 8 Moto perpetuo
 op. 9 Au Bord de la Mer
 op. 10 Tarantella
 op. 15 Fløjteetuder
 op. 16 Fantaisie caractéristique
 op. 19 Album-Blatt
 op. 22 La Resignation et Polonaise
 op. 21 Fløjteetuder
 op. 24 Six Morceaux de Salon, en deux Suites
 op. 26 Variations Drolatiques
 op. 27 Variations elegiaques
 op. 28 Deux morceaux
 op. 30 Fløjteetuder
 op. 33 Fløjteetuder
 op. 35 Wien Neerlands Bloed
 op. 37 Fløjteetuder
 op. 41 Fløjteetuder
 op. 44 L'Hirondelle
 op. 45 Operatranskriptioner
 op. 46 Wiedersehen
 op. 47 Solovortrag für junge Flötenspieler
 op. 48 Allegro Militaire
 op. 49 Pirun Polska (Polka du Diable)
 op. 50 6 Svenske polsker
 op. 51 Quatre Morceaux de Salon
 op. 52 Salonstücke Heft 1+2
 op. 53 Canzone + Erinnerung
 op. 54 Deuxiéme Impromptu
 op. 55 Acht Vortragsstücke
 op. 56 Fünf leichtere Stücke
 op. 57 Trois Morceaux
 op. 58 Capriccio
 op. 59 Fantasies Nationales
 op. 60 Fløjteetuder
 op. 61 Deuxieme Morceau de Concert
 op. 62 Dix morceaux
 pp. 63 24 Etudes techniques
 op. 67 Fløjteetuder

Anden musik 
 danse
 marcher
 en række stemningsstykker
 Christian d. 10.’s honnørmarch
 Sølvmyrter (klaver)
 Slaraffia-Polka-Mazurka (klaver)

Litteratur 
Kyle J. Dzapo: Joachim Andersen A Bio-Bibliography

Eksterne henvisninger 
 

 
 Portal til oplysninger om Joachim Andersen
 Joachim Andersen – trykte noder i førsteudgaver i Det Kongelige Bibliotek (pdf)

Senromantiske komponister
Komponister fra Danmark
Dirigenter fra Danmark
Fløjtenister fra Danmark
Romantikkens komponister
Danskere i 1800-tallet
Danskere i 1900-tallet
Kongelige kapelmusici fra Danmark
Titulære professorer fra Danmark
Personer fra København
Personer i Dansk Biografisk Leksikon
Riddere af Dannebrog